L 290/546
DA
Den Europæiske Unions Tidende
10.11.2022
Bilag B8 - Tillæg 4 Prækonditionering, soaking og REESS-opladningsbetingelser for PEV'er og OVC-HEV'er og OVC-FCHV'er (alt efter hvad der er relevant) 1.
I dette tillæg beskrives prøvningsproceduren for REESS og prækonditioneringen af forbrændingsmotor med henblik på: a) måling af elektrisk rækkevidde og ladningsforbrugende og ladningsbevarende målinger ved prøvning af OVC-HEV'er og OVC-FCHV'er og b) Måling af elektrisk rækkevidde og elektrisk energiforbrug ved prøvning af PEV'er.
2.
OVC-HEV- og OVC-FCHV-prækonditionering og -soaking
2.1.
Prækonditionering og soaking, når prøvningsproceduren starter med en prøvning i ladningsbevarende tilstand
2.1.1.
Med henblik på prækonditionering af forbrændingsmotoren køres køretøjet gennem mindst en gældende WLTP-prøvningscyklus.
Under hver kørt prækonditioneringscyklus bestemmes REESS-systemets ladebalance.
Prækonditioneringen standses ved udgangen af den gældende WLTP-prøvningscyklus, under hvilken afbrydel­ seskriteriet er opfyldt i henhold til punkt 3.2.4.5 i dette bilag.
2.1.2.
Som et alternativ til punkt 2.1.1 i dette tillæg, efter anmodning fra fabrikanten og efter den kompetente myndigheds godkendelse kan ladetilstanden for REESS for type 1-prøvningen i ladningsbevarende tilstand indstilles efter fabrikantens anbefalinger med henblik på at opnå en prøvning i ladningsbevarende driftstilstand.
I et sådant tilfælde skal en prækonditioneringsprocedure som den, der gælder for rene ICE-køretøjer som beskrevet i punkt 2.6 i bilag B6, anvendes.
2.1.3.
Køretøjer skal soakes i overensstemmelse med punkt 2.7 i bilag B6.
2.2.
Prækonditionering og soaking, når prøvningsproceduren starter med en prøvning i ladningsbevarende tilstand
2.2.1.
OVC-HEV'er og OVC-FCHV'er køres i mindst én gældende WLTP-prøvningscyklus.
Under hver kørt prækon­ ditioneringscyklus bestemmes REESS-systemets ladebalance.
Prækonditioneringen standses ved udgangen af den gældende WLTP-prøvningscyklus, under hvilken afbrydelseskriteriet er opfyldt i henhold til punkt 3.2.4.5 i dette bilag.
2.2.2.
Køretøjer skal soakes i overensstemmelse med punkt 2.7 i bilag B6.
Tvungen køling må ikke anvendes på køretøjer, der er konditioneret til type 1-prøvning.
Under soaking skal REESS oplades efter normal opladnings­ procedure som defineret i punkt 2.2.3 i dette tillæg.
2.2.3.
Anvendelse af normal opladning
Ved normal opladning forstås overførsel af elektricitet til et elektrisk køretøj med en effekt på højst 22 kW.
Hvis der er flere mulige metoder til udførelse af en normal AC-ladning (f.eks.
kabel, induktion osv.), anvendes ladeproceduren via kabel.
Findes der flere tilgængelige AC-ladeeffektniveauer, anvendes den højeste normale ladeeffekt.
En AC-ladeeffekt, der er lavere end den højeste normale AC-ladeeffekt, kan vælges, hvis det anbefales af fabrikanten og den kompetente myndighed.